ନୂଆଦିଲ୍ଲୀଃ କିଛି ଲୋକ ବିବାହ କରିବା ପାଇଁ ଦିନ ଗଣିଥାନ୍ତି ତ କିଛି ବିବାହ ନାଁ ଶୁଣି ଡ଼ରିଥାନ୍ତି। ବିବାହ ପରେ ଅନେକ ଦାୟିତ୍ବ ଆସିଯିବା ସହ କୌଣସି ଜିନିଷ କରିବାର ସ୍ବାଧୀନତା ରହିବନି ବୋଲି ଭାବି ଅନେକ ବିବାହ କରିବାକୁ ଡ଼ରିଥାନ୍ତି। କିନ୍ତୁ ବିବାହ କରିବା ଡ଼ରରେ ଚୀନର ଜଣେ ଯୁବକ କରିଥିବା କାମ ଏବେ ସମସ୍ତଙ୍କୁ ଆଶ୍ଚର୍ଯ୍ୟ କରିଛି। ବିବାହ ନ କରିବା ପାଇଁ ପ୍ରେମିକାକୁ ସିଧାସଳଖ ଭାବେ ମନା ନ କରି ଯୁବକଜଣଙ୍କ ଚୋରିର ବାଟ ଆପଣାଇବାର ବୁଦ୍ଧି ପୁଲିସକୁ ସ୍ତବ୍ଧ କରିଦେଇଛି। ଚୋର ବୋଲି ଜାଣିଲେ ପ୍ରେମିକା ବିବାହ କରିବାକୁ ମନା କରିଦେବ ବୋଲି ଭାବି ଯୁବକଜଣଙ୍କ ଏକ ଡ୍ୟାନ୍ସ ଷ୍ଟୁଡିଓ ଆଗରେ ଝଗଡ଼ା କରିବା ସହ ଏକ ବ୍ଲୁଟୁଥ୍ ସ୍ପିକର ଚୋରି କରିଥିଲେ। ଏବେ ଚୋରି ଅଭିଯୋଗରେ ଯୁବକଙ୍କୁ ପୁଲିସ ଗିରଫ କରିଥିବା ବେଳେ ଦୁହିଁଙ୍କ ବିବାହ ଏବେ ହେବ କି ନାହିଁ, ସେ ନେଇ କୌଣସି ସ୍ପଷ୍ଟ ସୂଚନା ମିଳିନାହିଁ।
